สวัสดีค่ะอยากสอบถามเรื่องการทานยาคุมกำเนิดร่วมกับยาระบายค่ะปกติทานยาคุมรายเดือนของเมโลเดีย ทานมาเป็นปีแล้วค่ ตรงเวลาไม่เคยขาดเลย ทุกๆเวลา 3 ทุ่มเรื่องที่อยากทราบคือ เหตุการณ์นี้มีผลทำให้ยาคุมกำเนิดประสิทธิภาพลดลงแล้วเสี่ยงท้องไหมคะคือว่าล่าสุด- ยาคุมรอบเดือนธันวาหมดวันที่ 26/12/19 แล้วก็มีช่วงหยุดยาคุม 7 วัน คือวันที่ 27/12/19 ถึง 02/01/20 ค่ะ- ปจด มาวันที่ 31/12/19 ถึงวันที่ 05/01/20 ค่ะ วันที่ 4 กับ 5 คือเป็นน้อยมากๆ แต่ยังเป็นอยู่ค่ะ- มีเพศสัมพันธ์กับแฟนแบบไม่ป้องกัน หลั่งใน วันที่ 4 กับ 5 ค่ะโดยวันที่ 5 ตอน 21.00 ทุ่มหนูทานยาคุมตามปกติ ต่อมามีเพศสัมพันธ์กับแฟน 21.30 ค่ะแล้วพอ 22.10 หนูทานยาระบายไป ทานครั้งแรกค่ะ กะจะให้ตื่นมาอีกวันเข้าห้องน้ำเพราะไม่ถ่ายมาประมาณสองวันแล้ว แต่คืนนั้นตอนประมาณ 01.30 ของวันที่ 06/01/20 หนูก็ลุกขึ้นมาถ่ายหนักเลย*ยาระบายชื่อ Milk of magnesia มิลค์ ออฟ แมกนีเซียค่ะรบกวนด้วยนะคะอยากทราบว่า เสี่ยงท้องไหมคะ เพราะหนูกลัวว่ายาระบายจะทำให้ยาคุมไม่มีประสิทธิภาพแล้วถ้ากรณีเสี่ยงท้องขึ้นมา หนูมีวิธีแก้ได้ยังไงบ้างคะ ขอบค่ะ
สวัสดีคะ่ โดยปกติแล้วยาคุมกำเนิดจะถูกดูดซึมเข้าสู่ร่างกายภายในประมาณ 3 ชั่วโมง ดังนั้นถ้ามีความจำเป็นต้องใช้ยาระบายใดๆควรใช้ให้ห่างจากยาคุมกำเนิดประมาณ 3 ชั่วโมงเป็นอย่างน้อยและหากว่าหลังจากกินยาคุมกำเนิด แล้วมีการถ่ายมากอย่างต่อเนื่องติดต่อกันเกิน 1 วัน ควรจะกินยาซ้ำเข้าไปใหม่ค่ะแต่ไม่แนะนำให้กินยาระบายโดยไม่มีข้อบ่งชี้ที่ชัดเจน เนื่องจากจะทำให้ถ่ายเองลำบาก และอาจสูญเสียเกลือแร่ที่จำเป็นออกไปได้